stanford-oval/wikipedia huggingface dataset:
אמצעים של חיל ההנדסה הישראלי
צמ"ה > טבלה השוואתית

|  כלי צמ"ה ממוגנים עיקריים במערך הצמ"ה של חיל ההנדסה הקרבית   |
| --- | --- | --- | --- |
| שם | דחפור די־9 ("דובי") – IDF Caterpillar D9 | שופל ממוגן / לביא"ה | באגר ממוגן |
תמונה: 
| סוג | דחפור זחלי משוריין | יעה אופני ממוגן | מחפר זחלי ממוגן |
| דגם הכלי | קטרפילר די־9 (L/N/R/T) | קטרפילר 966 (E/F/G/H) | קטרפילר 330, קטרפילר 349E |
| ייעוד ומשימות |  עבודות עפר  בניית מגננים  פריצה הנדסית, פריצת ופתיחת צירים  השמדת מטעני חבלה וניקוי זירות מטענים  חישוף צבאי  בנייה והריסה תחת אש  הריסת מבני טרור וביצוע "סיר לחץ"  הריסת בתי מחבלים  תמיכה וסיוע בלוחמה בשטח בנוי  חילוץ כלי רכב וגרירת רק"ם |  עבודות עפר  בניית ביצורים, מגננים, מחסומים וחסימות עפר  פריצת מכשולים  פינוי כבישים ממתרסים, מטעני חבלה וסלעים  הריסת מבני טרור קטנים  סיוע למעצרים בשטח בנוי  תמיכה וסיוע בלוחמה בשטח בנוי |  עבודות עפר  חפירת תעלות  חשיפת מנהרות תת־קרקעיות  הריסת מבנים רבי־קומות  הריסת בתי מחבלים  גיזום עצים וחוטי חשמל |
| מסה (משקל) | כ־48 טונות ללא שריון, 56–65 טונות עם שריון (תלוי בדגם) | 23 טונות ללא שריון | 53 טונות ללא שריון (349E) |
| הספק מנוע | 460 כ"ס (340 קילוואט) נטו (בדגם D9L) 370 כ"ס (280 קילוואט) נטו (בדגם D9N) 405 כ"ס (302 קילוואט) נטו (בדגם D9R) 474 כ"ס (353 קילוואט) ברוטו (בדגם D9R) | 276 כ"ס (206 קילוואט) | 273 כ"ס (204 קילוואט) (בדגם 330) 395 כ"ס (295 קילוואט) (בדגם 349E) |
| ביצועים הנדסיים | כושר דחיפה: 716 קילוניוטון (73.0 טון-כוח) | כוח שבירה: כ־17.3 קילוניוטון (1.76 טון-כוח). מומנט מרבי: 1526 ניוטון־מטר | מומנט מרבי: כ־14 טון־מטר. עומק חפירה מקסימלי: כ־7 מטר. |
| מהירות מרבית | כ־12 קמ"ש בהילוך קדמי ו־14.7 קמ"ש בהילוך אחורי | כ־40 קמ"ש | כ־5 קמ"ש |
| סוג כף | סכין 9SU בקיבולת של 13 מטר מעוקב  + מעקר אחורי עם עומק חדירה של 123 ס"מ + אפשרות למגוב רציף במקום הסכין | יעה קדמי משונן בקיבולת של 4 עד 8 מטר מעוקב (תלוי בדגם) | יעה חפירה בקיבולת של כ־3 מטר מעוקב, או פטיש חציבה |
| חימוש | מקלע מאג על הגג, חרך ירי ומדוכות עשן | חרך ירי (בדגם לביא"ה) | אין |
ראו גם:: חיל ההנדסה הקרבית • ציוד מכני הנדסי • מערך הצמ"ה של חיל ההנדסה הקרבית • אמצעים של חיל ההנדסה הישראלי • צה"ל • (כתמונה)
אמצעי גישור וצליחה

אחד מתפקידיו החשובים של מערך הצמ"ה בעת מלחמה הוא לאפשר לכוחות השריון לחצות תעלות נ"ט ומכשולי מים רחבים בעת מלחמה. לשם כך, עליו להקים גשרים מעל התעלות והנחלים, לעיתים תחת אש, שעליהם ינועו הטנקים וכלי הרכב הצבאיים. על אמצעים אלו אחראים פלוגות הציוד המכני ההנדסי והוא תחום ייעודי רק להם.
טנק גישור: מדובר בטנקים מדגם M60 פטון שצריחם הוסר ועליהם הותקנו מערכות גישור שונות: כגון גשר צמד, גשר כפול, גשר נפתח ועוד.
גשר מישר: גשר לחציית תעלות נ"ט צרות, ניתן לגרירה ופרישה בידי טנקים ונגמ"שי הנדסה רגילים.
גשר "יעד": גשר מישר משופר רחב יותר, בטיחותי יותר בעל יכולת נשיאה גדולה יותר. את הגשר תכננה ומייצרת התעשייה הצבאית.
גשר ביילי: מדובר בגשר מודולרי פריק בעל נתיב ברוחב 3.28 מטר הניתן להרכבה ופירוק באופן מהיר למדי בתנאי שדה.
גשר כלובים: גשר שפיתחה יחידת יפת"ח עבור חיל ההנדסה ומורכב מכלובי מתכת מודולריים שניתן להרכיבם לגשר במכשולי מים רדודים.
גשר חי"ר קל: גשר שפיתחה יחידת יפת"ח ונועד רק למעבר לוחמי חי"ר בחתימה נמוכה. הגשר כולל מסבך פלדה עם פרופיל משולש עליו נעים הלוחמים. את הגשר ניתן להרכיב ולקפל בזמן קצר.
סירות גומי: למעבר נהרות ומכשולי מים, על מנת לשגר כוחות הנדסה וקומנדו שיתפסו ראש גשר בגדה השנייה.
דוברות: משטחים צפים, חלקם ממונעים, המאפשרים נשיאת טנקים על פני מכשולי מים. על ידי חיבור דוברות זה לזה אפשר ליצור גשר.
תמסח (ז'ילואה): כלי רכב אמפיבי ישן עם מצופים מתנפחים בצידיו, המסוגל לשאת שני טנקים. התמסח מסוגל לנוע באופן עצמאי ביבשה ובמים. דוברה זו נטלה חלק במלחמת יום כיפור וצליחת התעלה. התמסחים היו הראשונים שהגיעו לתעלה.
גשר הגלילים: גשר למכשולי מים רחבים המורכב מגלילים הצפים על המים, פרי המצאתו של דוד לסקוב ופיתוח של יחידת יפת"ח שבראשותו. הגלילים נגררים למקום באמצעות טנקים, טנקי-דחפור ודחפורים זחליים ומחוברים בהתאם לאורך מכשול המים. הגשר שימש בצליחת התעלה במלחמת יום הכיפורים, אף כי התעכב בדרך ואף נקרע. קיומו היה סודי ביותר עד למלחמת יום הכיפורים. על פיתוח הגשר זכה לסקוב בפרס ביטחון ישראל.
גשר דוברות: מדובר בגשר שהורכב מדוברות "יוניפלוט" שהוצמדו זו לזו.
חלק מאמצעי הגישור ההיסטוריים של חיל ההנדסה ניתן למצוא במוזיאון "יד לשריון" בלטרון ובמוזיאון בתי האוסף לתולדות צה"ל ביפו.
אמצעים לסילוק פצצות וגילוי מוקשים

אלה אמצעים המשמשים את הפלס, הסלק או החבלן הבודד בטיפול במטעני חבלה, מוקשים, נפלי תחמושת או חפצים חשודים אחרים.
רובוט חבלה וס"פ: זהו רובוט הנשלט מרחוק והוא בעל זרוע, מצלמה ורובה shotgun. הרובוט נע על זחלים והוא בעל עבירות גבוהה. מטרתו היא לטפל בחפצים חשודים, להעבירם למקום בטוח, לבדוק את תכולתם ואף לנטרלם במקרה הצורך. בחיל ההנדסה משרתים מספר דגמים שונים של רובוטים.
רונ"י: רובוט צבאי קטן המשמש למטרות סיור וסריקה.
ניידת ס"פ המכילה את הציוד הדרוש לחבלן בעבודתו בשטח.
רכב "כולא פיצוץ" ("כספת").
רובה צלפים/נגד חומרים בארט M82A1 לפיצוץ מטעני חבלה מרחוק. בנוסף לשימוש זה הבארט יעיל גם לפגיעה במבנים, כלי רכב ומחבלים שמסתתרים מאחורי מחסה.
מגמ"ק: מגלה מוקשים אלקטרומגנטי. שימושי גם לאיתור אמל"ח מוסתר או מוטמן.
דקר: מוט ארוך המאפשר גילוי מוקשים על ידי דקירת הקרקע והתחושה האופייניים לפגיעה בעצם מתכתי או פלסטי קשיח, כגון מוקש. משמש גם לגילוי תיל ממעיד (סוג של מילכוד המחובר למוקשים או מטענים).קיימים שני סוגי דקרים: דקר חבלנים - בעל שני חלקים שמורכבים בהברגה, ודקר מתקפל - מורכב מפרקים שנפתחים.
סכין פלסים: סכין המשמשת לדיקור הקרקע ובדיקת מילכודים.
כיפת סימון: משמשת לסמן אזור בו הוטמן מוקש.
סנדלי חבלה: משמשים לפיזור משקלו של אדם ההולך בשדה מוקשים. דומות בתפקודן לנעלי שלג.
C-Guard RJ: מערכת ישראלית נגד מטעני חבלה שמופעלים בשלט רחוק (כגון בשידור גלים אלקטרומגנטיים בהם גלי רדיו ואפילו Wi-Fi). המערכת מונעת את הפעלתם מרחוק באמצעות לוחמה אלקטרונית וחסימת תדרי שידור, ומאפשרת גם איכון של המטען.
אמצעי פריצת שדות מוקשים

אלה אמצעים המשמשים את הכוח המתמרן והמסתער הקיימים על רכבים קרבים משוריינים. להבקעת שביל נקי דרך שדות מוקשים ביעילות ובמהירות. אמצעים אלה תוכננו לעבוד עם רכב קרבי משוריין, ללא צורך שהפלסים יצאו מהכלי ויטפלו במוקשים ידנית.
מגוב רציף: זוהי מעין כף פריקה המותקנת על דחפורי D9 משוריינים ותפקידה לפלס ציר רחב הנקי ממוקשים. המגוב בנוי ממסגרת משולשת בצורת V, שבקצהו שיניים חדות הננעצות בקרקע. כאשר הדחפור מתקדם המגוב חופר בקרקע ודוחף את העפר עם המוקשים הצידה ובכך מותיר מסלול נקי שרוחבו הוא בין 4 ל-5 מטרים.
מגוב נוכרי: זהו מגוב המותקן על נגמ"שי הנדסה או טנקים ונועד לנקות לכלי את הדרך לפני הזחלים. מגוב זה מורכב מזוג גלגלים כבדים בעלי בליטות הנמצאים במרחק מה לפני הזחלים ו"חורשים" את הקרקע על מנת לפוצץ מוקשים הנמצאים בדרכו של הכלי. קיימת לדגם זה גרסה מתקדמת "מגוב נוכרי דור ג'" וכן דגם נוכרי קל השונה ממנו באופן ניכר.
נוכרי קל: זהו מגוב המותקן על נגמ"שי הנדסה או טנקים ונועד לנקות לכלי את הדרך לפני הזחלים. מגוב זה מורכב מזוג מערכות גלגלים בעלי בליטות שנמצאים במרחק מה לפני הזחלים ולוחצים על הקרקע באמצעות קפיצים חזקים על מנת לפוצץ מוקשים הנמצאים בדרכו של הכלי. זוהי גרסה קלה ומתקדמת יותר של הנוכרי.
צפע : פיתוח של יחידת יפת"ח בפיקודו של דוד לסקוב משנות ה-70 של המאה ה-20. מדובר בהתקן המשגר רקטה מלאת חומר נפץ הודף המחוברת לשרשרת ועליה מטענים רבים. הרקטה משוגרת עם השרשרת אל קצה שדה המוקשים ואז מתפוצצת ביחד עם שרשרת המטענים שעליה. עוצמת הפיצוץ המשולב יוצרת לחץ חזק מאוד בקרקע הגורם לפיצוץ כל המוקשים בסביבה. קיים דגם לחי"ר, ודגם לשריון הנקרא צפע שריון או צפ"ש. הצפ"ש מאוחסן בעגלה הנגררת מאחורי רק"מ כגון טנק או נגמ"ש הנדסי.
רקטות ריצוף (CARPET): מערכת לפריצת שדות מוקשים שניתן להתקין על נגמ"שי פומ"ה ונמ"ר הנדסי. המערכת יורה רקטות דלק-אוויר היוצרות הדף רב הגורם לפיצוץ שדות מוקשים ומטענים. את המערכת פיתחה רפאל - מערכות לחימה מתקדמות והיא שודרגה על ידי צה"ל.
חטפן - אמצעי פריצה שמותקן על גבי נגמ"שים של כוחות המילואים. ה"חטפן" נישא בעגלה בירכתי הנגמ"ש ובו שרשרת מטענים באורך 100 מטר, המפוצצים נתיב נקי בשדה מוקשים.
מיקוש ואמצעי חבלה

מוקשים מסוגים שונים
חומרי נפץ מסוגים שונים.
לבנות חבלה תקניות.
חומר נפץ C-4.
נפצים
פתיל רועם
פתיל השהיה
צבת צימות
מאיצים
מיני-שרייק, מכשיר המשלב פצץ וגלוונומטר, נכנס לשירות בשנת 2009.
אקדח מסמרים "הילטי" להצמדת מטעני חבלה למשטחים וקירות.
"אוזן אורי" - אמצעי ותיק לפריצת דלתות. זהו התקן פלסטיק בצורת חצי אליפסה (ומכאן השם "אוזן") בו חרוטה מסילה לתוכה מכניסים פתיל רועם ומצמידים לדלת סביב המנעול והידית. יזימת הפתיל הרועם אמורה לנתק את המנעול מהדלת ולאפשר את פתיחתה.
"מסגרת פריצה" - אמצעי לפריצת דלתות וקירות שפותח על ידי יחידת יפת"ח.
"הרעם" - מטען רסס נגד אדם, נועד להחליף את הכלימגור.
מטעני קלע נגד טנקים ורכב קרבי משוריין.
אמצעי לוחמת מנהרות

מאז 2014 חיל ההנדסה התעצם בתחום לוחמת המנהרות, בצה"ל מכונה התחום "לוחמת תת-קרקע", בראשי תיבות: לת"ק, והצטייד באמצעים רבים, חלקם מסווגים. בין האמצעים שהותרו לפרסום:
אמצעי חישה מסווגים של המעבדה הטכנולוגית לגילוי ואיתור מנהרות של פיקוד דרום והמעבדה הטכנולוגית לגילוי ואיתור מנהרות של פיקוד צפון.
חודר קוני נייד.
מקדחי-בורות ומחפרים לחישוף מנהרות (טאטרה דרילר).
מציצן: אמצעי לסריקת מנהרות וקבלת מידע חוזי עליהן.
רובוטים לסריקת מנהרות.
מערכת אמולסיה לפיצוץ מנהרות - מערכת הזרקת חומר נפץ למנהרה לשם השמדתה בפיצוץ.
אמצעי איטום מהיר לפירי מנהרות המבוסס על אמולסיה.
אמצעי נשימה ומכלי חמצן ללוחמי סמו"ר.
אמצעים לפינוי שלג

במסגרת חטיבת החרמון פועלת יחידת פינוי שלגים של חיל ההנדסה, שהיא יחידת מילואים. היחידה מפעילה מספר כלים ייחודים לצורך פתיחת צירים מושלגים בתקופת החורף באזור חרמון והגולן.
יעה אופני (שופל) מדגם קטרפילר לפינוי שלג
מפוח שלג (Snow blower) על בסיס טרקטור אופני מדגם קטרפילר
רכב זחלי Bandvagn 206
אב"כ

מסכת גז: מסכה אישית המגינה על מערכת הנשימה מפני נשק כימי ונשק ביולוגי.
בגד מגן ייעודי (במ"י): בגד מיגון המגן על העור מפני חומרי לחימה כימיים, בעיקר במצב נוזל או אירוסול.
בגד מגן פחמי (במ"פ): חליפת מיגון ללוחמים שנועדה להגן עליהם מרוב איומי החל"כ הידועים. עקרון העבודה של החליפה שהיא מסננת בעזרת שכבת פחם דחוס את האוויר החיצוני ולא נותנת לחלקיקים להיכנס.
סרבל ייעודי לאב"כ (סי"ל): סרבל קל ונוח לפעולות יחידת האב"כ, גרסה נוחה לבמ"י.
מנו"ר: משאית הנושאת אמצעי טיהור ומפזרת חומרי טיהור כנגד אב"כ.
תיק גו"ז (גילוי וזיהוי): אמצעי לאימות נוכחות חומרי לחימה כימיים (חל"כ).
סיגל: מערכת מתוצרת ישראל לזיהוי וגילוי חל"כ, בעבר המערכת הייתה פק"ל על אחד הלוחמים בגלל משקלה הרב הוחלט מאוחר יותר שהמערכת תורכב על רכב הגו"ז.
הרנוג: מערכת מתקדמת לזיהוי וגילוי חל"כ, מסוגלת לבצע 50 בדיקות מדגמיות. מיועדת להחליף את ה"תיק גו"ז" בהדרגה.
ערכת דגימה: ערכה המיועדת לאיסוף דגימות המיועדות לבדיקה במכון למחקר ביולוגי.
מקל"שים: מקלחות שדה נידות המשמשות לקירורם של הלוחמים בחליפות המיגון וגם לטיהור הפצועים והחיילים שחזרו מהשטח הנגוע בחל"כ. ישנם מקל"שים כחלק מהנו"ר וישנם מקלשים ניידים אשר נגררים על ידי רכב האמר.
ערכה מטאורולוגית: מערכת לקבלת נתונים מטאורולוגים באזור הפגיעה כגון: מזג האוויר, כיוון ועוצמת הרוח, לצורך ביצוע הערכת סיכונים.
מחשב הערכת סיכונים: מחשב עליו מותקנת תוכנה להערכת גודל ומיקום הזיהום הלא קונבנציונלי בשטח.
אמצעים הנדסיים מיוחדים

חיל ההנדסה מפעיל גם אמצעים הנדסיים מיוחדים. רובם מופעלים על ידי יהל"ם - היחידה ההנדסית למשימות מיוחדות. אמצעים אלה כוללים כלי נשק נדירים, אמצעי טיפוס וגלישה, ציוד קומנדו, חומרי חבלה, ציוד מתקדם לסילוק פצצות ומגוון רובוטים בשלט רחוק בגדלים שונים, לרבות האמר בשלט רחוק ("פיקאצ'ו") ודחפור די-9 בשלט רחוק ("רעם השחר" ו"פנדה").
לוחמי סמו"ר מפעילים את מערכת אמולסיה - מערכת שנועדה להשמדת מנהרות טרור על ידי הזרקה אחידה של חומר נפץ לכל אורך המנהרה. המערכת נישאת על גבי משאית ובעתיד תותקן כנגרר מאחורי טנק או דחפור.
ב-2023 נחשף שיהל"ם מפעילה רחפן תוקף בשם "קרנף" החמוש במטול רימונים 40 מ"מ, שפותח על ידי יחידת יפת"ח.
ביצורים

קוביות לסקוב - חלקי בנייה מודולריים לבניית ביצורים פרי פיתוחו של דוד לסקוב. הקוביות מורכבות משלד חיצוני של פח בעובי 2 מ"מ אותן מרכיבים בשטח וממלאים בעפר וחצץ. קוביות לסקוב שימשו להקמת ביצורים ומוצבים בשנות ה-60 ושנות ה-70 של המאה ה-20.
סלי הסקו - בביצורים ניידים תוצרת חברת Hesco. סל הסקו מורכב מאריג על גבי שלד מתכת בצורת קובייה הפתוחה מצידה העליון. הסל ניתן לקיפול ופרישה מהירה בשטח. ניתן לבנות מהסלים ביצורים שונים כגון חומות, מגננים, מוצבים ואף בנייה לגובה. כדי שהסל יגן יש למלא אותו בעפר, באדמה, בחצץ, או בחומר אחר הזמין בשטח. הסל אמור להגן מפני פצמ"רים ורקטות קלות. הסל נרכש על ידי משרד הביטחון בזמן מבצע עופרת יצוקה בעקבות מלחמת לבנון השנייה והניסיון החיובי של הכוחות המזוינים של ארצות הברית במלחמה באפגינסטן ומלחמת עיראק. סלי הסקו ישמשו את לוחמי חיל ההנדסה הקרבית לבניה מהירה של ביצורים ומגננים בשטח.
ביצורים ניידים כגון עמדת "מגן שמואל", מיגונית "מירב", עמדות שמירה ממוגנות ועוד.
הערות שוליים

↑  The Engineering Corps Prepares for 2011, אתר דובר צה"ל, 2011, דרך ארכיון האינטרנט.
↑  שי לוי, ‏ממוגן וקטלני יותר: הכלי החדש של חיל ההנדסה, באתר ‏מאקו‏, 19 בינואר 2016.
↑  זז כמו באגר, זרוע היבשה, 3 ביולי 2014.
↑  מיני-מחפרון: תמונה, ידיעה ותמונה באתר צה"ל.
↑  אמיר בוחבוט‏, הכלי שמבצע "סיכול ממוקד" עבור חיל ההנדסה. צפו, באתר וואלה, 28 ביוני 2014
↑  רואדמיינר: תמונה וזיהוי הכלי, בפורום צבא וביטחון, פרש.
↑  נתנאל רוזמן, הדחפור החדש של חיל ההנדסה: "עמי", במחנה, 27 באוקטובר 2010.
↑  דניאלה בוקור, המחפרון החדש "עמי" ישתלב בשנה הקרובה בצה"ל, באתר צה"ל (דרך ארכיון האינטרנט), 14 בספטמבר 2011.
↑  מפרט טכני באתר JCB.
↑  חלוץ: תמונה + ידיעה, ידיעה נוספת.
↑  סמדר קרמפף, רובוטים מהעתיד - פרק 1, אתר זרוע היבשה, 18 ביוני 2012.
↑  סה"ר - סייר הנדסי רובוטי, בפורום צבא וביטחון בפרש.
↑  נועם שרעבי, גשר חדש בחיל ההנדסה הקרבית, באתר זרוע היבשה, 30 בינואר 2013
↑   רועי שרון, תיעוד: צלף בצה"ל מנטרל בירי מרחוק מטען שנועד לפגוע בחיילים, באתר כאן – תאגיד השידור הישראלי, 12 במרץ 2018
↑   מיכאל אוריה, הכלי שישדרג את מבצעי חשיפת האמל"ח באיו"ש, באתר צה"ל, 12 בנובמבר 2017
↑  יואב זיתון, תיעוד: המערכת שתחסל אוטומטית מטעני צד מגיעה לצה"ל, באתר ynet, 2 באוגוסט 2019.
↑  אמצעי פריצה חדש ייכנס לשימוש בגדודי המילואים של חיל ההנדסה, דובר צה"ל, 29 בינואר 2008.
↑  דיון בפורום צבא וביטחון בפרש על ההבדל בין נפץ לפצץ ועל המיני-שרייק.
↑  יוני גבאי, צה"ל יניח מוקשים ויצמידם ב...מסמרים, כיכר השבת, 31 באוגוסט 2009
↑   עמית מלמד, שברנו את הקרח עם האנשים הכי קרי רוח שתפגשו. צפו, באתר צה"ל, 27 בפברואר 2019
↑  כוחות עזר, ביטאון ביבשה, גיליון 17, מאי 2011.
↑  יואב זיתון, יורה רימונים, מתאבד, הופך ל"טיל מונחה" | הרחפנים הקטלניים של צה"ל נחשפים, באתר ynet, 6 בינואר 2023.
↑  סלי "הסקו" ישמשו כמגננים הצה"ליים, פורום צבא וביטחון בפרש.
1 2   עמית מלמד, אלו אמצעי המיגון החדשים שישמרו על הלוחמים בפיקוד הצפון, באתר צה"ל, 19 ביולי 2019.
נגמ"ש הנדסה פומ"ה בתצוגה
נמ"ר הנדסי בתצוגה
דחפור קטרפילר D9 משוריין
מחפר צבאי ממוגן, מדגם קטרפילר 349E
יעה אופני (שופל) ממוגן מדגם CAT-966 של קטרפילר
טאטרה-דרילר: מקדח בורות על משאית טאטרה הוא אחד מכלי הצמ"ה העיקרי של צה"ל בחשיפת מנהרות הטרור של רצועת עזה.
"חופר תעלות"
"תמסח" (ז'ילואה)
גשר הגלילים
רובוט סילוק פצצות מדגם "אנדרוס" הנמצא בשירות יהל"ם
רובה בארט M82A1 משמש את חיל ההנדסה לסילוק פצצות ופירוק מטעני חבלה מרחוק.
דחפור D9 משוריין של צה"ל עם מגוב רציף מפנה מוקשים בבקעת הירדן.
רקטת ריצוף (CARPET)
אמצעים של חיל ההנדסה הישראלי להתגוננות מפני איומי אב"כ.
רובוט חבלה וסילוק פצצות של יהל"ם מדגם טאלון
טהוניה רובל

| --- | --- |
רובל ב-2014
רובל ב-2014
 לידה:  20 בפברואר 1988 (בת 37) גונדר, אתיופיה אתיופיה
 מדינה:  ישראל ישראל
 השכלה:  הקריה האקדמית אונו 
 תקופת הפעילות:  מ-2010
 עיסוק:  דוגמנית, מגישת טלוויזיה ורדיו ושחקנית
 תחקירים בולטים:  השתתפה בעונה החמישית של תוכנית המציאות "האח הגדול" וזכתה בה
 מספר צאצאים:  1
 קישורים חיצוניים
 פייסבוק:  tahuonia.rubel
 
טהוּניה רוּבּל (נולדה ב-20 בפברואר 1988) היא דוגמנית, שחקנית, מגישת טלוויזיה ורדיו ישראלית. זוכת העונה החמישית של תוכנית המציאות "האח הגדול".
ביוגרפיה

רובל נולדה בעיר גונדר שבאתיופיה למשפחה בת 13 ילדים. סבה, סלמון בוגלה הוא אחיו של איש החינוך יונה בוגלה. בשנת 1991, בהיותה בת שלוש, עלתה יחד עם משפחתה לישראל במסגרת מבצע שלמה והתגוררה בשכונת קראוונים בגבעת המטוס שבירושלים. ב-1995 בגיל שבע עברה יחד עם משפחתה לבית שמש. בנעוריה שינתה את שמה למיכל כדי להשתלב בחברה הישראלית. רובל למדה בבית הספר היסודי פירסט שבבית שמש ובתיכון אנקורי שבירושלים, אולם לא סיימה את לימודיה.
בשנת 2006, התגייסה לצה"ל ושירתה בחיל התובלה כמדריכת קורס נהיגה. במסגרת השירות הצבאי השלימה בגרות.
רובל למדה משפטים בקריה האקדמית אונו.
קריירה > דוגמנות

בתום שירותה הצבאי הכירה רובל את מעצב השיער מישל מרסייה, שהיה לבן זוגה. מרסייה הפגיש את רובל עם סוכן הדוגמניות עופר רפאלי, בתקווה להפוך אותה לדוגמנית. בשנת 2011 השתתפה באודישנים לתחרות "מלכת היופי", אך לא צלחה אותם. כשנכנסה לעולם הדוגמנות החליטה לחזור לשמה המקורי טהוניה.
בשנת 2012, אחרי הפרידה ממרסייה, נסעה בעצת סוכנות הדוגמנות שלה לנסות את מזלה בלונדון, שם גרה שמונה חודשים בדירת דוגמניות. רובל דגמנה למספר קמפיינים בלונדון, בין היתר לחברות MAC Cosmetics ,Sleek MakeUP, דיזל למגזין הבריטי "גלמור" ואף כונתה "אימאן הצעירה" בפי אחת מעורכות המגזין, הופיעה בכתבות אופנה במגזינים בולטים בהם Elle הבריטי והגרדיאן וכן בהפקות אופנה שונות. כשחזרה לישראל הציע לה סוכן הדוגמניות רוברט בן-שושן להשתתף בתחרות ה"סופר מודל" הישראלית לשנת 2012, בה זכתה במקום הראשון. רובל היא יוצאת אתיופיה הראשונה שזכתה בתחרות יופי בישראל. עקב זכייתה נשלחה לתחרות העולמית בפיג'י, אך לא עלתה לגמר. כשחזרה לישראל המשיכה בעבודתה כדוגמנית והובילה קמפיינים עבור חברות אופנה ישראליות.
קריירה > פרזנטורית

רובל המשיכה לקדם קריירת הדוגמנות שלה גם לאחר יציאתה מבית "האח הגדול". באוקטובר 2013 השתתפה בתצוגת אופנה לסתיו-חורף של חברת גולברי, תצוגת האופנה הראשונה שלה.
בינואר 2014, נבחרה לשמש כפרזנטורית של חברת בגדי הים הישראלית "קוברה". היא נבחרה לאחת מהדוגמניות השחורות היפות בעולם על ידי האתר beauty-around.com. במרץ 2014, השתתפה בפרסומת לרשת מוצרי האיפור והטיפוח "אפריל" ולקחה חלק במספר תצוגות אופנה.
בשנת 2014 הצטלמה רובל למסע פרסום בדרום אפריקה עבור חנות האופנה "Edgars", ובין היתר הצטלמה למספר מגזיני אופנה מקומיים.
קריירה > טלוויזיה

במהלך שידורי התוכנית "האח הגדול" בה השתתפה, הייתה רובל מעורבת בפרשייה עם אחד המשתתפים האחרים אשר הטיח בה עלבונות גזעניים. לאחר זכייתה, התארחה בתוכנית "הכוכב הבא" וביצעה את השיר "כל החלומות" של הזמר אייל גולן להעלאת מודעות נגד גזענות.
באוקטובר 2013, החלה להשתתף בתוכנית "הדיבור" בהנחיית אלירז שדה המשודרת בערוץ 24. בנובמבר 2013 החלה לשמש כממלאת המקום של קותי סבג בפאנל התוכנית "מה אתם אומרים?" בהנחיית חיים אתגר המשודרת בערוץ 2.
בשנת 2013, השתתפה בעונה החמישית של תוכנית המציאות "האח הגדול" וזכתה בתוכנית בפרס של מיליון ש"ח.
ב-10 במאי 2014, שודר בערוץ 2 סרט דוקומנטרי על רובל בשם "בכוחות עצמה" בהגשת גלית גוטמן, אודות חייה מילדותה ועד זכייתה בתוכנית "האח הגדול", הסרט זכה לרייטינג של 20.5%. הסרט שודר גם בחו"ל בערוץ הישראלי במזרח ומערב ארצות הברית ובאירופה. עם עליית העונה השישית של התוכנית "האח הגדול", רובל החלה להגיש את התוכנית "ליווי מודח" באתר mako, בה היא ליוותה וראיינה את הדיירים המודחים לאחר יציאתם מהבית.
במרץ 2015, החלה להשתתף בתוכנית "הבילויים" בתור כתבת שטח בתחום האקסטרים ובתוכנית "עולם הזוהר" המשודרות בערוץ 24.
במאי 2016, השתתפה בעונה השנייה של תוכנית הדוקו-ריאליטי של HOT, "היחידה", לצד אורנה דץ, רמי קלינשטיין, דובדבני וקובץ' מושיק רוט ועוד.
ב-2021, היא הופיעה בתחפושת הבבושקה בעונה השנייה של "הזמר במסכה". היא הודחה שמינית מהתחרות.
בשנת 2024 השתתפה רובל בסדרה "אינדל" של HOT.
קריירה > רדיו

מאז ינואר 2017, עד פברואר 2019 רובל הגישה יחד עם קותי סבג תוכנית שבועית ברדיו ירושלים בשם "טהוניה וקותי לא עושים חשבון".
קריירה > משחק

לאחר זכייתה בתוכנית "האח הגדול", רובל נבחרה לדבב דמות מצוירת המבוססת עליה בשם "דגוניה", כחלק מקמפיין למותג השוקולד "קליק" של חברת יוניליוור ישראל.
בחנוכה 2014, שיחקה לראשונה במחזמר לילדים "פנטזיה - אלף לילה ולילה" בתיאטרון גבעתיים בתפקיד קיסמת, מלכת הנחשים, ולשם כך לקחה שיעורי משחק ושירה.
באוקטובר 2017, החלה לשחק בתיאטרון חיפה במחזה "העוגן" שכתב דייוויד לינדסי-אבייר לברודוויי.
בשנת 2018, השתתפה בתור אורחת כעצמה בסדרה "לצבי יש בעיה".
בשנת 2021, ביצעה הופעת אורח בסדרה "היורשת" בקשת 12.
קריירה > מוזיקה

ב-20 בנובמבר 2016, הוציאה את הסינגל הראשון שלה, דואט יחד עם הזמר מאיר אלפי בשם "יום יום". לשיר צולם גם וידאו קליפ בהשתתפות השניים. בראיונות לתקשורת סיפרה רובל כי חלמה לשיר בילדותה, אך למרות יכולותיה הווקליות מעולם לא פיתחה קריירת שירה. כמו כן סיפרה כי לאחר השתתפותה בתוכנית "היחידה", בה הפגינה יכולות שירה, החלה להביע עניין בתחום המוזיקה וכך הגיעה ההצעה לדואט עם אלפי.
חיים אישיים

ב-2017, פורסם שרובל מתקרבת לדת ואף החלה לשמור שבת.
בינואר 2020, נישאה ליניב בן-משה. ביולי 2020 נולדה לזוג בת. באוקטובר 2021 הם התגרשו. נכון לשנת 2020 היא מתגוררת בראשון לציון.
הערות שוליים

↑  מירב הראל, מי תהיה מלכת היופי הבאה של ישראל?, באתר ynet, 22 בדצמבר 2010
↑  יובל אברמוביץ', "אני שחורה גאה", באתר ישראל היום, 11 במרץ 2014
↑  Tahounia - Ethiopian Model Makes Good in London - A Young Iman, SourceWire, 24 April 2012
↑  סופר מודל 2012, באתר "בראש", 14 בנובמבר 2012
↑  מערכת mako בידור, ‏טרום מיילי: הקמפיין האחרון של טהוניה רובל לפני הכניסה לבית, באתר ‏מאקו‏, 10 ביוני 2013
↑  יפעת הללי אברהם, ‏נא לדגמן בהתאם: הקמפיין של טהוניה מהאח הגדול, באתר ‏מאקו‏, 7 במאי 2013
↑  שי ארזואן, הקיץ כבר פה: טהוניה רובל בביקיני, באתר ynet, 23 בינואר 2014
↑  גיל משעלי, ‏חיים גאה: טהוניה ברשימת הדוגמניות השחורות היפות בעולם, באתר ‏מאקו‏, 24 בפברואר 2014
↑  וואלה! סלבס‏, וואו! טהוניה רובל מככבת עם אסתי גינזבורג, באתר וואלה, 11 במרץ 2014
↑  הקמפיין הבינלאומי של טהוניה רובל, באתר וואלה, 7 באוקטובר 2014
↑  ספיר חבקין, ‏טהוניה: "אני רוצה לנצל את הבמה ולבקש די לגזענות", באתר ‏מאקו‏, 14 באוקטובר 2013
↑  מלי זיידמן, טהוניה: "אני צריכה גבר שיגדל אותי", באתר nrg‏, 18 באוקטובר 2013
↑  גלית גוטמן ויואב לימור, ‏טהוניה רובל: "ההורים שלי לא היו לצידי", באתר ‏מאקו‏, 9 במאי 2014
↑  אלכסנדר כץ, מקדמים בכיף: לקראת 'האח הגדול 6' - הסרט על טהוניה הסתפק ב-20.5%, באתר אייס
↑  טהוניה - בכוחות עצמה, באתר הערוץ הישראלי
↑  ליווי מודח - האח הגדול 6, באתר mako
↑  שני בלקין, ‏טהוניה רובל: "החתונה היא הדבר הכי מאתגר בחיי", באתר ‏מאקו‏, 19 במרץ 2015
↑  יפעת הללי אברהם, ‏נא להתלהב בהתאם: הקמפיין הראשון של טהוניה רובל, באתר ‏מאקו‏, 9 באוקטובר 2013
↑  וואלה! סלבס‏, טהוניה תככב במחזמר של רמי לוי, באתר וואלה, 10 ביולי 2014
↑  גילי נוי, ‏"יום יום": שיר חדש למאיר אלפי וטהוניה רובל, באתר ‏מאקו‏, 20 בנובמבר 2016
↑  וואלה! סלבס‏, הג'וב החדש והמפתיע של טהוניה רובל, באתר וואלה, 18 באוגוסט 2016
↑  יפעת הללי אברהם, ‏מתחזקת: טהוניה רובל התחילה לשמור שבת, באתר ‏מאקו‏, 17 באוקטובר 2017
↑  יוני פרוים, השידוך הצליח: טהוניה רובל התחתנה, במדור "פנאי פלוס" באתר ynet‏, 30 בינואר 2020
| --- | --- |
בקרת זהויות :  NLI: 987007423511805171  VIAF: 2472149068527565730008   WorldCat (עם VIAF): 2472149068527565730008 
רובל באולפן תוכנית הרדיו "דידי לוקאלי", 2013
חיסלה סונליין

חיסלה סונליין
אנה חיסלה וויברדינק-סונליין (בהולנדית: Anna Gisela Söhnlein; ‏3 באוקטובר 1921, סנטיאגו דה צ'ילה - 16 בנובמבר 2021) הייתה מצילה הולנדית של יהודים במהלך הכיבוש הגרמני של הולנד במלחמת העולם השנייה.
ביוגרפיה

סונליין נולדה בסנטיאגו דה צ'ילה בשנת 1921. אביה הגרמני היה מהנדס מכרות שחי עם משפחתו בבוליביה. מכיוון שלעיתים קרובות יילודים בבוליביה לא שרדו בגובה רב, האירופים נסעו לסנטיאגו דה צ'ילה כדי ללדת, שם נולדה חיסלה. אביה נפטר ב-1925 כשהייתה בת ארבע ואמה עברה להולנד עמה ועם אחיה. משנת 1939 התגוררה המשפחה באוטרכט. באותה שנה החלה סונליין ללמוד משפטים באוניברסיטת אמסטרדם.
ביוגרפיה > מלחמת העולם השנייה

סונליין הפכה לחברה באיגוד הסטודנטים של אמסטרדם (Amsterdamse Vrouwelijke Studenten Vereniging (AVSV)) ולאחר תחילת המלחמה חיפשה מקום מגורים באמסטרדם. אכסניית הסטודנטים שבה התגוררה הייתה מול משרד הגסטפו, והיא שמעה אנשים צועקים בלילה. עמית סטודנט שהתגורר באותה אכסניה הביא את חיסלה סונליין במגע עם קבוצת הסטודנטים של אמסטרדם (Amsterdamse Studenten Groep).
משנת 1942 ואילך נאספו היהודים בתיאטרון ההולנדי לגירוש, והילדים הקטנים שוכנו במעון ממול, בנפרד מהוריהם. ארבע קבוצות של סטודנטים הבריחו את הילדים מהמעון ולקחו אותם למקומות מסתור. הילדים הועברו מהמעון במכלים, למשל תיקי גב וכדי חלב. הרגעים בהם חלפה החשמלית ומאבטח התיאטרון לא ראה את דלת הכניסה של המעון נוצלו להבאת ילדים למקום מבטחים. בתחנות הרכבת באמסטרדם ובאוטרכט קיבלו את הילדים סטודנטים אחרים.
מאחר שאביה החורג של חיסלה סונליין עבד בחברת הרכבות, הצליחה סונליין לנסוע ברכבת בחינם והפכה למקשרת בין קבוצת הסטודנטים של אמסטרדם לבין ועדת הילדים של אוטרכט. היא אספה את הילדים באמסטרדם ולקחה אותם ברכבת למקומות מסתור ברחבי המדינה, כולל פריסלנד ולימבורג. היא עבדה עם הטי פאוטה.
חלק מהילדים הוכנסו לבית באחוזת דה-זונבנדה בסינט-מיחיילסחסטל (Sint-Michielsgestel), אך מתנגדי הנאצים החלו לפקפק באמינותם של בני הזוג שבידם הופקדו הילדים. הטי פאוטה וחיסלה סונליין נסעו לסינט-מיחיילסחסטל ביוני 1943 ולקחו איתם את הילדים בטענה שהם רוצים לטייל, אבל למעשה נסעו עם הילדים לאוטרכט. אז הגיעה לאחוזה קבוצת של ארגון ההתנגדות לנאצים Oranje Vrijbuiters כדי לחסל את בני הזוג. הגבר נהרג והאישה נפצעה. היא הזעיקה את האס דה והודיעה להם על כתובתם של הסטודנטים.
למחרת, הטי פאוטה הגיעה לאסוף את אופניה בסינט-מיחיילסחסטל, אבל אנשי אס דה חיכו לה שם. לאחר יום נעצרה חיסלה סונליין. שתי הנשים נלקחו למחנה הארן (Haaren) ולאחר שישה חודשים למחנה פוכט. בספטמבר 1944 גורשו לראוונסבריק, שם נאלצו לעבוד בעבודות כפייה עבור סימנס. בפוכט וגם בראוונסבריק הן עזרו לחבריהן האסירים ועודדו אותם. זמן קצר לפני תום המלחמה הן הוצאו ממחנה הריכוז על ידי הצלב האדום השוודי. חיסלה סונליין חזרה הביתה דרך שוודיה בספטמבר 1945, והטי פאוטה - כמה חודשים לאחר מכן.